
1. 


Zagreb, 01. rujna 2021. 
Verzija 1 


Preporuke za sprječavanje zaraze COVID-19 tijekom održavanja 
stručnih skupova i poslovnih događanja 


Održavanje događanja uz obvezu predočenja EU digitalne COVID potvrde 





Stručni skupovi i poslovna događanja na kojima sudjeluju samo osobe (sudionici, 
izvođači i osoblje) koje posjeduju EU digitalnu COVID potvrdu ocijepljenju, testiranju 
i/ili preboljenju bolesti COVID-19 izuzete su iz svih ograničenja ove preporuke — 
uključujući i obvezu nošenja maski, fizičke udaljenosti, broja prisutnih osoba itd. 
Također, ako svi izvođači posjeduju EU digitalnu COVID potvrdu izuzeti su od svih 
protuepidemijskih mjera. 


Organizatori takvih događanja obvezni su nadležnoj županijskoj službi civilne zaštite, 
najkasnije 3 dana prije održavanja okupljanja, putem elektroničke pošte županijskih 
centara 112 dostaviti obavijest o održavanju okupljanja u kojoj se navodi mjesto, 
vrijeme i okvirni broj osoba koje će biti prisutne. 


Preporučuje se da organizatori događanja, u svrhu evidencije i promocije održavanja 
okupljanja, dostave obavijest o održavanju i putem sustava okupljanja.hr 


Održavanje događanja za sve sudionike, bez obveze predočenja EU digitalne COVID 





potvrde 


Održavanje stručnih skupova i poslovnih događanja na kojima sudjeluje do 100 
osobe prisutne osobe nisu dužne predočiti EU digitalne COVID potvrde moguće je 


isključivo uz sjedeća mjesta i poštivanje epidemioloških mjera. 


Maske za lice. Obavezno je korištenje maske za lice u zatvorenom prostoru te kada 
nije moguće održavati fizičku distancu od najmanje 1,5 m na otvorenom prostoru. 
Obveza korištenje maske se ne odnosi na posjetitelje za vrijeme konzumiranja hrane 
i pića kao niti na izvođače/predavače za vrijeme izvedbe. 

Sudionici. Obavezno je pridržavanje mjere_fizičkog distanciranja kojom se nalaže 
izbjegavanje bliskog osobnog kontakta u razmaku od najmanje 1,5 metra na 
otvorenom i 2 metra u zatvorenom prostoru . Za osobe koje žive u zajedničkom 
kućanstvu nije potrebno održavanje propisanog razmaka. Razmak između sudionika 
i izvođača na sceni mora biti najmanje 2 metra. 

Fizičku udaljenost među sudionicima za vrijeme trajanja programa organizator mora 
osigurati_sjedećim mjestima međusobno udaljenim 1,5 metra. Iznimno, prilikom 
održavanja događanja niskoga rizika dozvoljava se fizička udaljenost između 
posjetitelja od 1 sjedećeg mjesta, uz obvezno nošenje maski za vrijeme trajanja 
programa. Programi niskog rizika su programi s isključivo sjedećim mjestima koji ne 
uključuju interakciju sa sudionicima i aktivni angažman sudionika. 


Izvedbe. Preporučuje sa da svi izvođači (voditelji, predavači, panelilsti i sl.) posjeduju 
EU digitalnu COVID potvrdu kako bi bili izuzeti iz svih protuepidemijskih mjera 
propisanih ovom preporukom. Ako izvođači ne posjeduju EU digitalnu COVID 
potvrdu, preporučuje se razmak od 2 metra i izbjegavanje fizičkog kontakta. 
Također, preporučuje se dezinfekcija mikrofona i prezentacijske i ostale tehničke 
opreme nakon svakog korištenja. 


Opće preporuke 





Vidljive obavijesti. Na ulazu u prostor ili neposredno nakon ulaza na vidljivom je 
mjestu potrebno postaviti obavijest o obvezi pridržavanja općih higijenskih mjera i 
mjera fizičke udaljenosti u skladu s preporukama Hrvatskog zavoda za javno 
zdravstvo. 


Na ulazu u prostor potrebno je jasno istaknuti obavijest o najvećem mogućem broju 
osoba koje istovremeno mogu biti prisutne u prostoru. 


Pojačana osobna higijena. Treba izbjegavati rukama dodirivati usta, nos, oči i lice. 


Dezinfekcija ruku. Na ulazu u prostor te unutra na još kojem lakše dostupnom mjestu 
sudionicima, = izvođačima i osoblju treba biti osiguran dozator s dezinfekcijskim 
sredstvom za ruke i jasno istaknuta obavijest o obvezi dezinfekcije ruku. Dozator s 
dezinfekcijskim sredstvom (npr. na bazi 70% alkohola ili drugo dezinfekcijsko sredstvo 
registrirano kao antiseptik za primjenu na ljudskoj koži). Osoblje treba voditi brigu da 
dozator pravovremeno opskrbljuju novim količinama dezinfekcijskog sredstva kako bi 
ga uvijek bilo dovoljno. 


Posuđe. Čaše, drugo posuđe i druge predmete ne treba dijeliti s drugim osobama. 

Dnevno mjerenje tjelesne temperature. Osoblje i izvođači trebaju prije dolaska na 
posao i izvedbu izmjeriti tjelesnu temperaturu. Ako je tjelesna temperatura viša od 
37,2 “C, ako se osoba osje ća bolesno _ili ima bilo koje znakove bolesti (odnosi se na 
sve simptome i znakove bolesti, ne samo na bolesti dišnih puteva), treba se javiti 
nadređenom i ne dolaziti na posao dok se telefonski ne javi liječniku obiteljske 
medicine. Svim sudionicima se također preporučuje da prije izlaska iz kuće izmjere 
tjelesnu temperaturu te otkažu dolazak u slučaju povišene temperature ili bilo kojih 
znakova bolesti. 


4. Evidencija sudionika i provjera valjanosti EU DCC 


Za potrebe vođenja evidencije preporuča se omogućavanje unosa podataka 
sudionika elektroničkim putem, u kojem slučaju će biti pravovaljano bez potpisa 
sudionika. 


Evidencija osoblja i izvođača. Preporučuje se svakodnevno vođenje evidencije 
osoblja i njihove prisutnosti na radnom mjestu (po smjenama) te evidencije izvođača 
i ostalog osoblja za svaku izvedbu radi lakšeg praćenja kontakata u slučaju eventualne 
pojave zaraze virusom SARS-CoV-2. Za potrebe vođenja evidencije prikupljat će se 
osnovni podatci: ime, prezime i broj telefona. Evidenciju je nužno čuvati 14 dana. 


Evidencija posjetitelja. Preporuča se vođenje evidencije posjetitelja svih izvedbi, 
kulturnih programa i manifestacija koji imaju sustav internetske rezervacije i prodaje 
ulaznica. Za potrebe vođenja evidencije prikupljat će se osnovni podatci posjetitelja: 
ime, prezime i broj telefona. Evidenciju je nužno čuvati 14 dana. 


Provjera valjanosti EU digitalne COVID potvrde. Provjera valjanosti potvrde vrši se na 
ulasku u prostor najmanje jednom na dan, najmanje prije početka službenog programa 
ili bilo kojeg organiziranog zbivanja tijekom skupa ili poslovnog događanja. 


v1 


. Registracija i redoslijed ulaska i izlaska 





Registracija sudionika. Prilikom registracije sudionika i interakcije sa sudionicima osoblje 
treba koristiti zaštitnu masku koja prekriva nos i usta. Treba im stalno biti na raspolaganju 
dezinfekcijsko sredstvo kojim će redovito dezinficirati ruke. 


Redoslijed ulaska i izlaska. Preporučuje se razmak među sudionicima od najmanje 1,5 
m kod ulaska, kretanja i izlaska. Preporučuje se da se izlazak sudionika organizira tako 

da izlaze jedan po jedan ito na način da prvi izlaze sudionici najbliže izlazu. Sudionike 
i izvođače treba podsjetiti da i nakon završetka programa drže razmak. 


*svi organizatori događanja moraju poštivati važeče Odluke Stožera civilne zaštite RH 
te upute lokalnih stožera na čijem području se skup organizira 


6. Pojačana higijena prostora 


Klimatizacijski uređaji, uređaji za grijanje i ventilaciju. Opća preporuka za unutarnje 
prostore je prozračivanje otvaranjem prozora, a manje korištenjem ventilacijskih 
sustava. Pri korištenju ventilacijskih sustava treba posebno pratiti stanje filtara i 
posvetiti pozornost održavanju pravilne brzine obnove zraka u zatvorenom prostoru. 
Treba provjeriti pravilno funkcioniranje opreme za ventilaciju i obnovu zraka. 
Preporučuje se ventilacija s povećanim postotkom vanjskog zraka koji cirkulira u 
sustav te način rada bez recirkulacije kako bi se poticala obnova zraka, što smanjuje 
koncentraciju potencijalno zaraznih čestica. 


Čišćenje prostora. Često dodirivane površine kao što su ručke na vratima, ručke na 
prozorima, radne površine, rukohvati, slavine u toaletima, tipke vodokotlića, 
prekidači za struju, zvona na vratima, tipke u dizalima te druge dodirne površine koje 
koristi veći broj osoba neophodno je dezinficirati prije početka i na kraju svake 
izvedbe i programa, a najmanje dvaput dnevno. Pri planiranju rasporeda, potrebno 
je osigurati dovoljno vremena za ulazak i izlazak posjetitelja, te u slučaju dva 
uzastopna događanja omogućiti dovoljno vremena za čišćenje i prozračivanje 
prostora. 


